**Конспект ООД: «Кошлар безнең якын дусларыбыз”**

***тәрбияче: Диазтдинова Гульнара Шамиловна***

***МБДОУ № 19 “Аленка” Яр Чаллы шәһәре***

***Төркем : мәктәпкә әзерлек төркеме өчен.***

**Бурычлар:** Балаларның күзаллый, тасвирлый белү сәләтен, бәйләнешле сөйләмен, иҗади мөмкинлекләрен үстерү.

**Үстерешле бурыч:** балаларның күзәтүчәнлелекләрен, кызыксынучанлылыкларын, чагыштыра белү күнекмәләрен үстерү

Тәрбия бирү бурычы: Балаларда кошларга, барлык тереклек ияләренә карата мәрхәмәтлелек, кайгыртучанлык тәрбияләү, аларны рәнҗетмәскә кирлеген төшендерү

Белем бирү бурычы: балаларга кошлар турында белешмә бирү, тышкы билгеләренә карап танырга, исемнәрен әйтергә өйрәтүне дәвам итү. Кошларның файдасын искә төшерү, ни өчен Кызыл китапка керүләре турында уйлану, безнең якларда яшәүче нинди кошларның Кызыл китапка керүләрен ачыклау

Тәрбияче биргән сорауларга тулы, сүзләрне ачык һәм грамматик яктан дөрес сөйләүләренә ирешү.

**Көтелгән нәтиҗәләр:** балаларның белемнәрен туплау.

**Инд. эш:** хикәя төзү, әкият уйлап чыгару өстендә эш.

**Сүзлек белән эш:** “Р” аваз әйтелешен активлаштыру, сүзләрне дөрес итеп иҗекләргә бүлә белү.

**УМК:** “Туган телдә сөйләшәбез” Ф.В Хәзратова, З.Г Шарафутдинова, И.Җ. Хабибуллина.

**Алдан башкарылган эш :** Г.Тукайның “Карлыгач” шигыре.

**Җиһазлар:** проектр, төсле кошлар төшерелгән рәсемнәр, Кызыл китап,

Балаларда кошларга, барлык тереклек ияләренә карата мәрхәмәтлелек, кайгыртучанлык тәрбияләү, аларны рәнҗетмәскә кирлеген төшендерү.

Шөгыль барышы.

- Балалар, безгә бүген бик күп кунаклар килде. Әйдәгез әле алар белән исәнләшик.

- Исәнмесез! (балалар).

Исәнмесез !(кунаклар).

- Балалар, мин сезгә табышмак әйтәм, ә сез җавабын уйлап әйтегез әле:

"Елгада бозлар кузгалды...

Елмая, көлә кояш.

Урманнар буйлап атлады, ямьле һәм күңелле........(яз).

- Әйе, бик дөрес әйттегез, хәзер безгә ел фасылы - яз аяк басты. Балалар яз җиткәнен без каян беләбез, язның билгеләрен санап китик әле.

- Көннәр җылынды, кояш нурларын мулрак сибә башлады, карлар эреп гөрләвекләр ага башладылар. (балаларның җаваплары)

Әле без кояш турында эндәштә беләбез искә төшереп үтик әле.

Кояш,чык,чык,

Майлы ботка бирермен,

Майлы ботка казанда,

Тәти кашык базарда

Әти китте базарга,

Тәти кашык алырга

Тәти кашык сабы алтын,

Безгә кирәкми салкын.

- Әйе, бик дөрес әйттегез, балалар яз җитү белән безгә нәрсәләр очып кайталар!

- Кошлар. (балаларның җаваплары)

- Кошлар каян кайталар!

-Җылы яклардан (балаларның җавабы).

-Нинди кошлар очып кайталар!

- Карлыгачлар, песнәкләр, кара каргалар, чәүкәләр. (балаларның җавабы).

-Әйе бик дөрес әйттегез, кошлар безнең туган ягыбызга матурлык, сихри бер моң алып киләләр.

-Балалар, хәзер мин сезгә бер бик матур шигырь укыйм, игътибар белән тыңлагыз.

Күптән түгел безнең тә...әзә капкачын

Оя итте минем сөйгән ка...лыгачым.

Ул көн буе авызы белән балчык ташый,

Балчык белән мату.. итеп оя ясый.

- Балалар, сез берәр нәрсә сиздегезме!

-Әйе "р" авазы төшеп калган. (балаларның җавабы).

-кайсы сүзләрдә төшеп калган!

-тәрәзә, карлыгачым, матур сүзләрендә. (балаларның җавабы).

-Әйе, бик дөрес әйттегез. Балалар, хәзер бергәләп "р" авазын әйтеп карыйк әле "р-р-р" сузып буламы икән!

-Юк. (балаларның җавабы).

-Ни өчен "р" авазын сузып булмый икән! "р" авазын әйткәндә безгә тел комачаулый, шуның өчен "р" авазын без нәрсә дип әйтәбез!

-тартык дип әйтәбез. (балаларның җавабы).

-нинди тартык икән ул!

- яңгырау тартык. .(балаларның җавабы).

-чөнки ул яңгырап ишетелә.(балаларның җавабы).

- Әйе, бик дөрес әйттегез, хәзер карап китик әле менә монда эленгән сүзләргә. Беренче сүз "тә...әзә" сүзендә төшеп калган "р" яңгырау тартыгын куябыз, сүзне иҗекләргә бүләбез "тә-рә-зә", бу сүздә ничә иҗек бар!

- "тә -рә -зә" сүзендә 3 иҗек бар.

- Бик дөрес әйттегез, булдырдыгыз. Хәзер "карлыгачым" сүзен тикшереп китик, "р" яңгырау тартыгын куябыз сүзне иҗекләргә бүләбез "кар-лы-га-чым", бу сүздә ничә иҗек бар?

- "кар- лы –га- чым " сүзендә 4 иҗек бар.

- Бик дөрес әйттегез,булдырдыгыз. Хәзер "матур" сүзен тикшереп китик,"р" яңгырау тартыгын кулланабыз, сүзне иҗекләргә бүләбез "ма-тур" бу сүздә ничә иҗек бар икән, җавап бирегез әле?

-"ма -тур" сүзендә 2 иҗек бар.

-Бик дөрес балалар "р" тартыгы сүзләрнең кайсы өлешләрендә килгән!

-Башында,уртасында һәм ахырында. .(балаларның җавабы).

-Балалар сезнең өстәлләрдә биремнәр бирелгән аларны үзлектән эшлибез.

"О" авазы сузык аваз сузыбрак әйтелә. (өстәлләрдә биремнәр)

-Безнең якларда яшәүче кошлар 2 төркемгә бүленәләр (кышлаучы һәм җылы якка китүче). Кышлаучы кошларга нинди кошлар керә? (саескан, чыпчык, чәүкә, песнәк, ала карга һ.б. Алар кышның зәһәр суыкларына да җайлашып яшиләр. Тапкан азыкларын бүлешеп, авыр кышны исән- имин чыгарга бер-берсенә булышалар. Без кошларга нинди ярдәм күрсәтә алабыз!

-Хикәя төзү. (мәсәлән Әминә саекан, Азалия чәүкә, Самир песнәк турында белгәнәренән хикәя төзиләр). Слайдта кошлар күрсәтелә.

-Нинди кошлар җылы якка китә! (сыерчыклар, кара каргалар, карлыгачлар). Болар күбесенчә чебен-черкиләр, кортлар белән туенучы кошлар. Ни өчен алар җылы якларга китәргә мәҗбүр була! (салкын җитү белән бөҗәкләр кайры асларына кереп качалар, кошларга азык бетә).

-Хикәя төзү. (мәсәлән Настя сыерчык, Фаиль карлыгач, Наиль кара каргалар турында белгәнәренән хикәя төзиләр). Слайдта кошлар күрсәтелә.

-Әйе яз җитүгә, оя корыр өчен, ата күчмә кошлар туган якларына ана күчмә кошлардан иртәрәк очып кайталар. Бераздан ояларында балалары чыга.

Наил Г.Тукайның "Карлыгач" турында шигырь белә, сөйләп кит әле.

-Кошларны тагын ничек атыйлар әле балалар.! (урман санитарлары). Ни өчен аларны сакларга кирәк! Чөнки аларның күбесе "Кызыл китапка" кергән (тукран, торна, акчарлаклар, яр чыпчыгы, бөркет һ.б. Алар саклауга мохтаҗ ("кызыл китап" күрсәтелә).

-Хикәя төзү. (мәсәлән Радмила тукран, Әмир бөркетләр, Булат торна турында белгәнәренән хикәя төзиләр). Слайдта кошлар күрсәтелә.

-Балалар без сезнең белән әкиятләр уйлап чыгара беләбез, әйдәле Миләүшә кошлар турында берәр әкият сөйләп кит әле. (әкият сөйли)

-Рәхмәт Миләүшә синең әкиятең безгә бик ошады.

-Балалар әйдәгез ял итеп алабыз. (физминутка)

-Ә хәзер балалар 2 командага бүленәбез һәм уен-Викторина үткәрәбез. Ә уенны кайсы командыдан башлаганны белер өчен Таңсылу санап китә.

Каенда-карга

Имәндә-чыпчык

Җирдә-елан

Һавада кош

Барсин оч!

-Табышмакларның җавабын табабыз.

1) Кулы юк-балчык ташый

Балтасы юк-оя ясый. (карлыгач)

2) Агач башында йорты

эчендә яши җырчы (сыерчык)

3) Ары да чут-чут

Бире дә чут-чут

Төскә матур булмаса да

Сайравына тиңнәр юк. (сандугач)

-Тизәйткеч. (һәр команда берешәрне)

Кызыклы сораулар.

1) Кайсы кош җылы яктан иң беренче булып кайта. (кара карга)

2) Нинди кош тавышсыз оча. (ябалак)

3) Иң күп ашаучы кош. (песнәк)

4) Нинди кош ялтыравык әйберләргә кызыга. (саескан)

5) Сан буенча иң күп таралган кош (чыпчык)

6) Иң матур сайраучы кош. (сандугач).

Йомгаклау.

Молодцы! Балалар булдырдыгыз. Ике командада бик торышты. (һәрбер балага төрле кошлар төшерелгән рәсемнәр таратыла)

**Кулланылган әдәбият:** “Туган телдә сөйләшәбез” Ф.В Хәзратова, З.Г Шарафутдинова, И.Җ. Хабибуллина.

“Әткәм-Әнкәмнең теле” К.В.Закирова, С.М.Гаффарова,

Устерешле уеннар З.М. Зарипова, Р.С.Исаева,

Гөлбакча Ф.Ю. Юсупов, З.Ф Камалова, Р.А. Борһанова.